Kopīgs priekšlikums PADOMES REGULA, ar ko groza Regulu (ES) Nr. 36/2012 par ierobežojošiem pasākumiem saistībā ar situāciju Sīrijā /* JOIN/2013/024 final - 2013/0227 (NLE) */





PASKAIDROJUMA RAKSTS (1) Ar Padomes 2012. gada 18. janvāra Regulu (ES) Nr. 36/2012 par ierobežojošiem pasākumiem saistībā ar situāciju Sīrijā īstenoja Padomes 2011. gada 1. decembra Lēmumu 2011/782/KĀDP. Lēmumu 2011/782/KĀDP atcēla un aizstāja ar Padomes Lēmumu 2012/739/KĀDP. (2) 2013. gada 1. jūnijā beidzās Lēmuma 2012/739/KĀDP darbības termiņš. (3) Padome 2013. gada 31. maijā pieņēma Lēmumu 2013/255/KĀDP par ierobežojošiem pasākumiem pret Sīriju. (4) Regulas (ES) 36/2012 IX pielikumā ir uzskaitīti izstrādājumi, attiecībā uz kuriem saskaņā ar Regulas Nr. 36/2012 2.b pantu ir nepieciešama iepriekšēja atļauja to pārdošanai, piegādei, nodošanai vai eksportēšanai. Šis saraksts būtu jāpaplašina, iekļaujot vēl citus priekšmetus. Būtu jāparedz izņēmums attiecībā uz izstrādājumiem, kas identificēti kā patēriņa preces. (5) Ir vajadzīga turpmāka Eiropas Savienības rīcība, lai īstenotu lēmumu 2013/255/KĀDP. (6) Savienības Augstā pārstāve ārlietās un drošības politikas jautājumos un Eiropas Komisija ierosina attiecīgi grozīt Regulu (ES) Nr. 36/2012. 2013/0227 (NLE) Kopīgs priekšlikums PADOMES REGULA, ar ko groza Regulu (ES) Nr. 36/2012 par ierobežojošiem pasākumiem saistībā ar situāciju Sīrijā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes Lēmumu 2013/255/KĀDP par ierobežojošiem pasākumiem pret Sīriju[1], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Ar Padomes Regulu (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā[2] īstenoja Padomes 2011. gada 1. decembra Lēmumu 2011/782/KĀD[3]P. Lēmumu 2011/782/KĀDP atcēla un aizstāja ar Padomes 2012. gada 29. novembra Lēmumu 2012/739/KĀDP[4]. (2) Lēmuma 2012/739/KĀDP darbības termiņš beidzās 2013. gada 1. jūnijā. (3) Padome 2013. gada 31. maijā pieņēma Lēmumu 2013/255/KĀDP[5] par ierobežojošiem pasākumiem pret Sīriju. (4) Regulas (ES) 36/2012 IX pielikumā ir uzskaitīti izstrādājumi, attiecībā uz kuriem saskaņā ar Regulas Nr. 36/2012 2.b pantu ir nepieciešama iepriekšēja atļauja to pārdošanai, piegādei, nodošanai vai eksportēšanai. Šis saraksts būtu jāpaplašina, iekļaujot vēl citus izstrādājumus. Būtu jāparedz izņēmums attiecībā uz ražojumiem, ko identificē kā patēriņa preces. (5) Šie pasākumi ir tādi, uz ko attiecas Līgums, tādēļ – jo īpaši, lai nodrošinātu to, ka uzņēmēji visās dalībvalstīs tos piemēro vienādi – ir nepieciešama Savienības līmeņa darbība šo pasākumu īstenošanai. (6) Regula (ES) Nr. 36/2012 tādēļ būtu attiecīgi jāgroza, IR PIEŅĒMUSI ŠO REGULU. 1. pants Regulas (ES) Nr. 36/2012 IX pielikumu groza šādi: (1) Aiz virsraksta „Aprīkojuma, preču un tehnoloģiju saraksts, kas minēts 2.b pantā” iekļauj šādu rindkopu: „Šā IX pielikuma sarakstos neiekļauj ražojumus, ko identificē kā patēriņa preces, kas iesaiņotas mazumtirdzniecībai personiskam lietojumam vai iesaiņotas individuālam lietojumam.” (2) Pielikuma IX.A1. nodaļā „Materiāli, ķīmiskas vielas, „mikroorganismi” un „toksīni”” šīs regulas I pielikumā iekļautos ierakstus pievieno kā IX.A1.004. punktu. (3) Pielikuma IX.A2. nodaļā „Materiālu apstrāde un pārstrāde” šīs regulas II pielikumā iekļautos ierakstus pievieno kā IX.A2.010. punktu. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs PIELIKUMS IX.A1. nodaļā pievieno šādu IX.A1.004. punktu: Atsevišķi noteikta ķīmiska satura savienojumi atbilstīgi Kombinētās nomenklatūras 28. un 29. nodaļas 1. piezīmei ar 95 % vai lielāku koncentrāciju*, proti: „Acetons || (CAS RN 67-64-1) || (KN kods 2914 11 00) Acetilēns || (CAS RN 74-86-2) || (KN kods 2901 29 00) Amonjaks || (CAS RN 7664-41-7) || (KN kods 2814 10 00) Antimons || (CAS RN 7440-36-0) || (pozīcija 8110) Arsēns || (CAS RN 7440-38-2) || KN kods 2804 80 00 Arsēna trioksīds || (CAS RN 1327-53-3) || KN kods 2811 29 10 Bis (2-hloretil) etilamīna hidrohlorīds || (CAS RN 3590-07-6) || KN kods 2921 19 99 Bis (2-hloretil) metilamīna hidrohlorīds || (CAS RN 55-86-7) || KN kods 2921 19 99 Benzils || (CAS RN 134-81-6) || KN kods 2914 39 00 Benzaldehīds || (CAS RN 100-52-7) || (KN kods 2912 21 00) Benzoīns || (CAS RN 119-53-9) || (KN kods 2914 40 90) 2-bromhloretāns || (CAS RN 107-04-0) || KN kods 2903 79 90 1-Butanols || (CAS RN 71-36-3) || (KN kods 2905 13 00) 2-Butanols || (CAS RN 78-92-2) || (KN kods 2905 14 90) Izobutanols || (CAS RN 78-83-1) || (KN kods 2905 14 90) Terc-butanols || (CAS RN 75-65-0) || (KN kods 2905 14 10) Kalcija karbīds || (CAS RN 75-20-7) || KN kods 2849 10 00 Oglekļa monoksīds || (CAS RN 630-08-0) || (KN kods 2811 29 90) Hlors || (CAS RN 7782-50-5) || (KN kods 2801 10 00) Cikloheksanols || (CAS RN 108-93-0) || (KN kods 2906 12 00) Dicikloheksilamīns (DCA) || (CAS RN 101-83-7) || (KN kods 2921 30 99) Dietilēteris || (CAS RN 60-29-7) || KN kods 2909 11 00 Dietilamīns || (CAS RN 109-89-7) || KN kods 2921 19 50 Dimetilēteris || (CAS RN 115-10-6) || KN kods 2909 19 90 Dimetilaminoetanols || (CAS RN 108-01-0) || KN kods 2922 19 85 Etanols || (CAS RN 64-17-5) || (KN kods 2207 10 00) Etilēns || (CAS RN 74-85-1) || (KN kods 2901 21 00) Etilēndihlorīds || (CAS RN 107-06-2) || KN kods 2903 15 00 2-metoksietanols || (CAS RN 109-86-4) || KN kods 2909 44 00 Etilbromīds || (CAS RN 74-96-4) || KN kods 2903 39 19 Etilhlorīds || (CAS RN 75-00-3) || KN kods 2903 11 00 Etilamīns || (CAS RN 75-04-7) || KN kods 2921 19 99 Etilēnoksīds || (CAS RN 75-21-8) || KN kods 2910 10 00 Fluorapatīts || (CAS RN 1306-05-4) || (KN kods 2835 39 00) Heksamīns || (CAS RN 100-97-0) || KN kods 2933 69 40 Sālsskābe || (CAS RN 7647-01-0) || (KN kods 2806 10 00) Sērūdeņradis || (CAS RN 7783-06-4) || KN kods 2811 19 80 Metānizocianāts || (CAS RN 624-83-9) || KN kods 2929 10 00 Izopropanols ar 95 % vai lielāku koncentrāciju || (CAS RN 67-63-0) || (KN kods 2905 12 00) Mandeļskābe || (CAS RN 90-64-2) || (KN kods 2918 19 98) Metanols || (CAS RN 67-56-1) || (KN kods 2905 11 00) Metilamīns || (CAS RN 74-89-5) || KN kods 2921 11 00 Metilbromīds || (CAS RN 74-83-9) || KN kods 2903 39 11 Metilhlorīds || (CAS RN 74-87-3) || (KN kods 2903 11 00) Metiljodīds || (CAS RN 74-88-4) || (KN kods 2903 39 90) Metilmerkaptāns || (CAS RN 74-93-1) || (KN kods 2930 90 99) Monoetilēnglikols || (CAS RN 107-21-1) || (KN kods 2905 31 00) Nitrometāns || (CAS RN 75-52-5) || KN kods 2904 20 00 Oksalilhlorīds || (CAS RN 79-37-8) || (KN kods 2917 19 90) Pikrīnskābe || (CAS RN 88-89-1) || KN kods 2908 99 00 Kālija sulfīds || (CAS RN 1312-73-8) || (KN kods 2830 90 85) Kālija tiocianāts (KSCN) || (CAS RN 333-20-0) || (KN kods 2842 90 80) Hinaldīns || (CAS RN 91-63-4) || KN kods 2933 49 90 Nātrija hipohlorīts || (CAS RN 7681-52-9) || (KN kods 2828 90 00) Sērs || (CAS RN 7704-34-9) || (KN kods 2802 00 00) Sēra dioksīds || (CAS RN 7446-09-5) || (KN kods 2811 29 05) Sēra trioksīds || (CAS RN 7446-11-9) || KN kods 2811 29 10 Tiofosforilhlorīds || (CAS RN 3982-91-0) || KN kods 2853 00 90 Tributilfosfīts || (CAS RN 102-85-2) || KN kods 2920 90 85 Triizobutilfosfāts || (CAS RN 1606-96-8) || (KN kods 2920 90 85) Tris (2-hloretil) amīna hidrohlorīds || (CAS RN 817-09-4) || KN kods 2921 19 99 Baltais/dzeltenais fosfors || (CAS RN 12185-10-3, 7723-14-0) || KN kods 2804 70 00 * Šā IX.A1.004. punkta sarakstā neiekļauj ražojumus, ko identificē kā patēriņa preces, kas iesaiņotas mazumtirdzniecībai personiskam lietojumam vai iesaiņotas individuālam lietojumam. II PIELIKUMS IX.A2. nodaļā pievieno šādu IX.A2.010. punktu: IX.A2.010 || Aprīkojums Laboratorijas iekārtas, ar ko analizēt (sagraujošā vai nesagraujošā pārbaudē) vai noteikt ķīmiskas vielas, ieskaitot šādu iekārtu sastāvdaļas un piederumus [1] OV L 319, 2.12.2011., 56. lpp. [2] OV L 16, 19.1.2012, 1. lpp. [3] OV L 319, 2.12.2011, 56. lpp. [4] OV L 330, 30.11.2012., 21. lpp. [5] OV L 147, 1.6.2013., 14. lpp.